als_Latn dik_Latn sag_Latn
04.09.2012, - E Martë
Ministri Buja u takua me përfaqësues të Gjermanisë, Norvegjisë dhe Luksemburgut
Ministri i Arsimit, Shkencës dhe Teknologjisë ka pritur sot në takim ambasadorin e Luksemburgut, Piere Ëeber, zëvendësambasadorin e Gjermanisë, Matthias Kiesler, zëvendësambasadorin e Norvegjisë, Jon Hanson, drejtoren e Zyrës së GIZ-it në Kosovë, James Macbeth dhe Christoph Heil, menaxher i projektit të të Arsimit dhe Aftësimit Profesional të GIZ.
Gjatë këtij takimi është biseduar për investimet në arsimin dhe aftësimin profesional (AAP) në Kosovë, ku të trija këto shtete kanë bërë investime të mëdha. Poashtu, u fol edhe për mundësinë e bashkëpunimit në këtë segment shumë të rëndësishëm të arsimit.
Ministri Buja falenderoi partnerët për investimet që kanë bërë në AAP. Por, ai tha se synim i MAShT-it është që këtë arsimin profesional ta bëjmë të barasvlefshëm me atë në Evropë.
Ministri theksoi se janë bërë ndryshime në infrastrukturën ligjore. "Kemi bërë një rishikim serioz të Ligjit për Arsimin dhe Aftësimin Profesional dhe i atij për të Rritur, ligje të cilat janë në procedurë dhe besoj shumë shpejt do të dalin në Kuvend", tha ai.
Ministri Buja kërkoi nga përfaqësuesit e të tri shteteve që të ndihmojnë në themelimin e Agjencisë për Arsim dhe Aftësim Profesional, jo vetëm financiarisht, por edhe me përvojën e mirë që kanë këto shtete në këtë fushë të arsimit.
Përfaqësuesit e ambasadës së Norvegjisë, Luksemburgut dhe Gjermanisë u shprehën të gatshëm që të vazhdojnë ndihmën për Kosovën në arsimin dhe aftësimin profesional. Por, ata kërkuan nga MAShT sygjerimet për mënyrat se si mund të vazhdohet më këtë bashkëpunim.
Përfaqësuesit e ambasadave u interesuan të dinë më shumë rreth asaj se si është menduar të funksionojë Agjencia për Arsim dhe Aftësim Profesional dhe si do të mund të bëhet lidhja e arsimit profesional me tregun e punës dhe me ndërmarrjet.
Ndryshe, Norvegjia ka investuar ndër të tjera, edhe në ndërtimin e Qendrave të Kompetencës në Skenderaj dhe Malishevë, Luksemburgu po investon në ngritjen e dy qendrave të tjera në Prizren dhe Ferizaj, ndërsa Gjermania përmes GIZ po investon qe tri vite përmes projektit për Arsim dhe Aftësim Profesional.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn